Kaskadininkas (2024 filmas)

Kaskadininkas () – 2024 m. JAV veiksmo komedija, kurią režisavo David Leitch. Tai to paties pavadinimo devintojo dešimtmečio televizijos serialo adaptacija. Joje vaidina Ryan Gosling, Emily Blunt, Winston Duke, Aaron Taylor-Johnson, Hannah Waddingham, Stephanie Hsu ir Teresa Palmer. Filme kaskadininkas, išgyvenęs nelaimingą atsitikimą, bando surasti dingusią kino žvaigždę, kad išgelbėtų savo buvusios merginos kuriamą filmą.

Lietuvos kino teatruose pasirodė 2024 m. balandžio 26 d.

 Vaidmenys 

 Aktorius – veikėjas

 Ryan Gosling – Colt Seavers
 Emily Blunt – Jody Moreno
 Winston Duke – Dan Tucker
 Aaron Taylor-Johnson – Tom Ryder
 Hannah Waddingham – Gail
 Stephanie Hsu – Alma Milan
 Teresa Palmer – Iggy Starr

 Filmo gamyba 
2010 m. liepą laikraštis „Los Angeles Times“ pranešė, kad kuriamas filmas pagal devintojo dešimtmečio serialą „Kaskadininkas“. Martin Campbell derėjosi dėl filmo režisūros. 2013 m. rugsėjį Dwayne Johnson derėjosi dėl pagrindinio vaidmens atlikimo, o Joseph McGinty Nichol – dėl režisūros.

2020 m. rugsėjį pranešta, jog Ryan Gosling, režisierius David Leitch ir scenaristas Drew Pearce pradėjo dirbti prie „neįvardyto filmo apie kaskadininkus“. 2022 m. gegužę buvo patvirtinta, kad šis projektas yra televizijos serialo adaptacija.

2022 m. spalį Sidnėjuje, Australijoje, prasidėjo pagrindiniai filmavimo darbai. 2023 m. sausio 22 d. Sidnėjaus uosto tiltas buvo uždarytas kelioms paros valandoms, nes buvo filmuojamos scenos, kuriose dalyvavo Gosling. Filmavimas baigėsi 2023 m. kovo 2 d.

 Nuorodos 



 Išnašos 

Kategorija:2024 filmai
Kategorija:JAV filmai
Kategorija:Veiksmo filmai
Kategorija:Komedijos